শ্যামবাজার মেট্রো স্টেশন
শ্যামবাজার হল কলকাতা মেট্রোর একটি স্টেশন। এটি উত্তর কলকাতার শ্যামবাজার অঞ্চলে অবস্থিত। শ্যামবাজার ও বাগবাজার অঞ্চলদুটিকে এই স্টেশন মেট্রো পরিষেবা দিয়ে থাকে। রাধাগোবিন্দ কর হাসপাতাল, জয়কালী মন্দির, শ্যামবাজার পাঁচমাথার মোড়ের নেতাজি মূর্তি, গিরিশ মঞ্চ, গিরিশ ঘোষের বাসভবন, বাগবাজার মঠ ও উদ্বোধন পত্রিকার কার্যালয়, বলরাম মন্দির, রামকৃষ্ণ সারদা মিশন ভগিনী নিবেদিতা বালিকা বিদ্যালয় ও ভগিনী নিবেদিতার বাড়ি এই স্টেশনের কাছে অবস্থিত।